Makatea

Makatea er en koralløy i Tuamotugruppen i Fransk Polynesia i Stillehavet. Folketellingen i 2012 viste et innbyggertall på 68.Premiers résultats population légale, Institut de la statistique de la Polynésie française. Arkivert hos Internet Archive. Tidligere var Makatea egen kommune, men har nå status som commune associée (delkommune) i kommunen Rangiroa.

Makatea hadde store forekomster av råfosfat.Thon, Eivind: 
 Råvarene i verdenshandelen. Kapitler av deres historie og kampene om dem, bind 1, Oslo: Bokkommisjon, 1946, s. 112. Compagnie française des phosphates de l'Océanie (CFPO) fikk konsesjon på utvinning, som startet 1906–1911.«Les phosphates de Makatea» , Historiens-géographes de Polynésie française. 
Mellom 160 og 200 personer mistet sine eiendommer og ble fordrevet som følge av gruvedriften. Til driften av virksomheten ble det i hovedsak benyttet importert arbeidskraft fra andre områder i Stillehavet.Fischer, Steven Roger: A History of the Pacific Islands, 2. utgave, Palgrave Macmillan, 2013, s. 195.

Virksomheten sysselsatte mange og fikk stor betydning økonomisk. På det meste bodde det  mennesker på Makatea og en liten by, Vaitepaua, oppsto. Fosfat ble den viktigste eksportartikkelen i Fransk Polynesia. På høyden av sin virksomhet sto CFPO for en firedel av de offentlige inntektene i territoriet. Ressursene tok slutt og virksomheten opphørte i 1966.«Archéologie industrielle du phosphate - Makatea» , Tahiti Heritage.

Et australsk firmas planer om å gjenoppta gruvedriften ble i mai 2013 avvist av franskpolynesiske myndigheter,«Makatea: Le projet d’exploitation de phosphate est refusé», Tahiti Infos, 11. mai 2013. men etter regjeringsskifte fikk selskapet Avenir Makatea tillatelse i januar 2014.«Phosphate exploration to resume in French Polynesia», Radio New Zealand International, 13. januar 2014

 Referanser 

Kategori:Øyer i Fransk Polynesia